stanford-oval/wikipedia huggingface dataset:
קרמילה (סדרת רשת)
עלילה > עונה שלישית

בעונה השלישית לורה, קרמילה ולה-פונטיין לכודות בספרית האוניברסיטה ממנה לורה ממשיכה לשדר את הוולוג. הספרייה, כתפאורה דינמית, היא על-טבעית ומגיבה באופנים משונים להתנהגויות של השוהות בה. בראשית העונה, לורה וקרמילה אינן ביחד ולורה מתכחשת למאורעות העונה הקודמת. ניכר מתח מיני בין השתיים כשלבסוף הן נכנעות לרגשותיהן ושוב הופכות לבנות זוג. בעונה זו מופיע גם אבא של לורה שבא כדי לחלץ את בתו מאוניברסיטת סיילס, אך לורה עומדת על דעתה בפניו ונשארת עם קרמילה וחבריה. לורה, קרמילה ולה-פונטיין מנסות להציל את פרי עליה הדיקנית השתלטה כליל. הדיקנית בגופה של פרי מאיימת לפתוח את שער הגיהנום שיביא לדיראון עולם. בקרב האחרון נגד הדיקנית, לה-פונטיין מאבדת עין, הדיקנית עוקרת את ליבה של לורה, אך לורה מבינה שהתשובה היא אהבה: אובדן אהוב מילא את ליבה של הדיקנית במרירות ושנאה, לכן לורה מחבקת את הדיקנית ובכך משחררת אותה מאחיזתה בפרי ובקרמילה. קרמילה שבה להיות בת-תמותה. כדי להשיב לחיים את לורה, קרמילה מהמרת על חייה שלה תמורת חייה של לורה עם אלת המוות, בדמותה של מטי. היא מנחשת את התשובה לחידת האלה, ובכך זוכה בחייה שלה ובחייה של לורה.
עלילה > עונה שלישית > תוכן נוסף

במקביל לשידור העונה השלישית, שודרו עשרה פודקאסטים מאת מל וקירש שבעקבות אירועי העונה השנייה, נלכדו במכרה על ידי הדיקנית.
עלילה > עונה מספר אפס

כרונולוגית, עונה אפס ממוקמת בין העונה השנייה לשלישית. היא בת 12 פרקים. בעוד קרמילה ולורה כלואות בספרייה, הן צופות בקלטות VHS. הקלטות מתעדות אינטראקציות בין קרמילה, פרי ומל המתרחשות קודם לתחילת העונה הראשונה, בנובמבר 2012. הן לכודות בחדר חקירות דמוי צינוק באוניברסיטת סיילס בו מאוחסנים מותגים של קוטקס לצד כלי עינוי היסטוריים. פרי מנסה לחלץ אותן על ידי לחשים וריטואלים שונים, ללא הצלחה. לבסוף, הדיקנית מכשפת את הנשים: היא מורה על מל לחתור להיות מנהיגה ב"אגודה הקיץ", היא מייחלת לקרמילה שתפגוש אישה, בת זוג שתאתגר אותה ועל פרי היא מצווה להצטרף אליה, לזכות בכוח רב ולעצב את העולם כרצונן. כך הן משתחררות מן הצינוק, ודברי הדיקנית מהווים רמז מטרים והסבר למאורעות העתידיים בסדרה. בסוף קלטת הווידאו, לורה נצפית מבקרת בצינוק כחלק מהסיור שלה באוניברסיטת סיילס, מתלהבת מהכלים בו וטוענת שהאוניברסיטה הזו תהיה מדהימה.
הערות שוליים

↑  Todd Spangler, Carmilla’ Lesbian Vampire YouTube Series to Become Feature-Length Movie, Variety, ‏October 6 2016
↑  Alex Cranz, THE CARMILLA WEBSERIES: ON LESBIAN VAMPIRES AND CREAMPUFFS, ‏December 3 2014 (ארכיון)
| --- | --- |
בקרת זהויות :  MusicBrainz release group: b0427ecb-3967-4e42-bff8-c5457daf2eff  MusicBrainz work: a3e5e540-2018-4bec-ab66-922b5448adf2
אוכרנה (הפדרציה הרוסית)

| --- | --- |

 פרטים
 מדינה:  רוסיה רוסיה
 שיוך:  security guards and security agencies 
 סוג:  יחידת אבטחה ממשלתית של מתקנים רגישים
 בסיס האם:  רחוב קרסנוסלסקאיה תחתית 35, מוסקבה
 אירועים ותאריכים
 תקופת הפעילות:  11 בפברואר 2005 – הווה (20 שנה)
 מקים היחידה:  משרד הפנים 
 פיקוד
 יחידת אם:  המשמר הלאומי של רוסיה
 מפקד נוכחי:  אנדריי קוזנצוב
 
"אוכרנה" (ברוסית: ФГУП «Охрáна» Росгвáрдии) הוא גוף פדרלי ממשלתי הפועל בכפיפות לשירות הפדרלי של כוחות המשמר הלאומי של הפדרציה הרוסית ומעניק על בסיס חוזי שירותים להגנה על רכוש ואישים שונים, הגוף הוקם בשנת 2005 כחלק ממשרד הפנים של רוסיה כגוף מרכזי לאבטחת מתקנים ממשלתיים. זהו גוף ממשלתי לאבטחת מתקנים ורכוש ממשלתי ועל בסיס חוזי גם מספק שירותי אבטחה לבתי עסק פרטיים ולכן רבים רואים בו חברה למתן שרותי אבטחה לכל המרבה במחיר.
בסיס משפטי

יש לזכור כי האוכרנה אינה קשורה לגופים ממלכתיים פדרליים אחרים המספקים שירותי אבטחה, אך עם זאת, היא פועלת באופן חלקי על בסיס החוק הפדרלי "על הגנה מחלקתית", בו הוא מתואר כ"יחידת אבטחה צבאית". לאנשי גוף זה ישנה הזכות להגן על אובייקטים מכל סוג על בסיס חוזי, ללא קשר לשייכות מחלקתית. אנשי הגוף משתמשים באמצעים מיוחדים ובחימוש המשמש את כוחות המשמר הלאומי הרוסי בעת ביצוע משימות וכן כלי נשק שונים המותרים להפצה בשטח הפדרציה הרוסית. ה"אוכרנה" של המשמר הלאומי הרוסי מתחרה עם גופים אחרים לאבטחה ומהווה מיזם פדרלי ממשלתי.
היסטוריה

"אוכרנה" הוקמה ב-11 בפברואר 2005 ביוזמתו של אלוף-משנה מ. סוחודולסקי, כתוצאה מהרפורמה בשירותי השמירה ונועד לספק שירותים עבור הצבא והמשטרה בעיקר אבטחה ותחזוקה של ציוד ביטחוני.
ב-5 באפריל 2016, על בסיס צו של נשיא הפדרציה הרוסית מספר 157, הפך המיזם לחלק מהשירות הפדרלי של כוחות המשמר הלאומי ושמו שונה לשמו ל"אוכרנה של המשמר הלאומי". למנהל הכללי מונה אנדריי קוזנצוב. לגוף 80 סניפים בכל רוסיה. על פי נתוני RBC בשנת 2016, הכנסותיה של היחידה הסתכמו ב-17.55 מיליארד רובל.
ב-18 בינואר 2017, על פי צו של ממשלת הפדרציה הרוסית, נוספו ליחידה שירותי הגנה על מתקנים תעשייתיים של הפדרציה הרוסית (ובעך הצטרפו 18 אלף עובדים נוספים מהמחלקה לאבטחה בין-גופית של משטרת הפדרציה הרוסית).
ביקורת > מתן שירותים מסחריים לארגוני פשיעה

ב-17 בנובמבר 2017, אנשי היחידה ליוו במכונית מרצדס גלנדאווגן ושמרו על ראש ארגון פלילי בשם דמיטרי פבלוב, הידוע בעולם הפלילי בשם פאבליק במהלך חגיגות יום ההולדת שלו במסעדה במתחם מוסקבה-סיטי. בבניין המתחם אירעה תקרית ירי, שכתוצאה ממנה נפצעו 8 בני אדם, בהם ארבעה מאבטחים של חברת האבטחה הפרטית של גבריל יושבייב, הידוע בעולם הפשע כ"גריק מחצ'קלינסקי", המחזיק בבעלות על אותו מגדל וכן שני אנשי האוכרנה מהמשמר הלאומי הרוסי. אחד הכדורים פגע ברגלו של הדי ג'יי אלכסיי איבקין, שעבד בקונצרט. בנוסף, נעצר אחד מהאנשים שנפצע קשה מקבוצת אלמונים שהיו אלה שפתחו באש. באתר הירי אבד אקדח השירות של אחד מאבטחי המשמר הלאומי. בנאום לתקשורת הצהיר נציג המשמר הלאומי הרוסי כי אנשי האוכרנה לא אבטחה את פבלוב, אלא את מכונית הלקסוס שלו שבה היה סחורה בחניון המתחם. ברם תקרית זו העלתה שאלות רבות באשר לאופי הפעילות של גוף זה.
הערות שוליים

↑  Приказ Росгвардии от 17.11.2016 № 359 «О некоторых вопросах организации деятельности федерального государственного унитарного предприятия „Охрана“ Федеральной службы войск национальной гвардии Российской Федерации» (вместе с Уставом ФГУП «Охрана» Федеральной службы войск национальной гвардии Российской Федерации)
↑  Федеральный закон от 14 апреля 1999 г. № 77-ФЗ «О ведомственной охране»
↑  Решение Управления Федеральной антимонопольной службы по Республике Мордовия от 5 июля 2017 г. № 412
↑  Постановление Правительства Российской Федерации от 11 февраля 2005 г. № 66 «Вопросы реформирования вневедомственной охраны при органах внутренних дел Российской Федерации»
↑  Указ Президента РФ от 05.04.2016 № 157 «Вопросы Федеральной службы войск национальной гвардии Российской Федерации»
↑  История предприятия ФГУП Охрана Росгвардии
↑  Информация Минпромторга России: ведомственная охрана объектов промышленности России присоединяется к службе Росгвардии
אוטו פון בולשווינג

| --- | --- |
אין תמונה חופשית
 לידה:  15 באוקטובר 1909 Szczurkowo, רפובליקת פולין 
 פטירה:  7 במרץ 1982 (בגיל 72) סקרמנטו, ארצות הברית 
 מדינה:  ארצות הברית, גרמניה 
 דרגה:  האופטשטורמפיהרר 
 
אוטו אלברכט אלפרד פון בולשווינג (בגרמנית: Otto Albrecht Alfred von Bolschwing;‏ 15 באוקטובר 1909 – 7 במרץ 1982) היה איש אס.אס בדרגת האופטשטורמפיהרר בסוכנות הביון הנאצית, אס דה. לאחר מלחמת העולם השנייה הפך פון בולשווינג למרגל עבור ה-CIA באירופה ובהמשך חי בקליפורניה.
ביוגרפיה

אוטו אלברכט פון בולשווינג נולד בשונברוך, מחוז ברטנשטיין, פרוסיה המזרחית (כעת: פולין) ב-15 באוקטובר 1909. הוא צאצא ממשפחת האצולה בודלשווינג. הוא התחנך באוניברסיטת ברסלאו ובאוניברסיטת לונדון.
הוא הצטרף למפלגה הנאצית באפריל 1932 ולאחר שהנאצים עלו לשלטון בשנה שלאחר מכן הוא הפך לחבר באס אס. הוא הוצב בחטיבת המודיעין של האס דה (SD) ועבד כסוכן סמוי בארץ ישראל המנדטורית, תוך החלפת הבטחות לעודד צעירים יהודים להגר עבור מידע מודיעיני על הבריטים ואופן אספקת הנשק על ידי ההגנה. הוא היה קשור קשר הדוק עם אדולף אייכמן, הפך לסגנו והיה מעורב בתכנון הפתרון הסופי. בשנת 1937 כתב תזכיר בנושא הגירה יהודית, המתייחס למהומות האנטי-יהודיות בברלין בשנת 1935.
הדו"ח שלו הציע שיטות בירוקרטיות כמו מגבלות כלכליות, מיסים מיוחדים והחרמת דרכונים לטיהור גרמניה מיהודיה. היינריך הימלר התרשם מהדיווח והקצה את פון בולשווינג לעבוד תחת אדולף אייכמן. במהלך השנים שלאחר מכן כתב פון בולשווינג עשרות מזכרים ודיווחים כיצד לרדוף יהודים. ההצעות שלו לאייכמן כללו החרמת כסף מיהודים וגירוש יהודים. במקום להמליץ על רצח המוני של יהודים, הוא הציע להפוך את חייהם לבלתי נסבלים עד שהם יעזבו מרצונם את גרמניה.
מאוחר יותר, פון בולשווינג הפך לנציג של SD בשגרירות הגרמנית בבוקרשט, רומניה, שם הוא ארגן פוגרום אנטי-יהודי עם משמר הברזל ב-1941, בו 125 יהודים נהרגו. הוא הועלה לדרגת אס אס האופטסטורמפורר (קפטן) ב-30 בינואר 1941. לאחר שחזר לגרמניה במרץ 1941 חיפש בולשווינג קריירה בעסקים, והפך לשותף עם בנק voor Onroerende Zaken, בנק מבוסס באמסטרדם, אשר מילא תפקיד בהחרמת נכסים של אזרחים יהודים בהולנד הכבושה על ידי הנאצים.
על פי אריק ליכטבלאו, מעשיו של פון בולשווינג לא היו מונעים על ידי אנטישמיות אלא על ידי הרצון לכוח ועושר. ליכטבלאו ציין כי בעיצומה של השואה התחתן פון בולשווינג עם אישה יהודייה למחצה.
לקריאה נוספת

קלאוס אייכנר. Faschistische Ostexperten im Dienste der US-Geheimdienste" (אורכב 04.03.2016 בארכיון Wayback Machine)
קלאוס פופה. Völkisches Handbuch Südosteuropa Online Lexikon B. 3 בפברואר 2010. עמוד 84
הערות שוליים

↑  Peter Levenda, Ratline: Soviet Spies, Nazi Priests, and the Disappearance of Adolf Hitler, Lake Worth, Florida: Ibis, 2012, ISBN 9780892541706, n.p.
↑  John Loftus and Mark Aarons, The Secret War Against the Jews: How Western Espionage Betrayed The Jewish People, New York: St. Martin's, 1994, ISBN 9780312095352, pp. 46, 140.
↑  Peter Wyden, The Hitler Virus: The Insidious Legacy of Adolf Hitler, Boston, Massachusetts: Little, Brown / London: Kuperard, 2001, ISBN 9781559705325, p. 8.
1 2 3 4 5 6  Lichtblau, Eric: The Nazis Next Door: How America Became a Safe Haven for Hitler's Men
1 2  Peter Wyden, The Hitler Virus: The Insidious Legacy of Adolf Hitler, Boston, Massachusetts: Little, Brown / London: Kuperard, 2001, ISBN 9781559705325ISBN 9781559705325, p. 8.
↑  Peter Levenda, Ratline: Soviet Spies, Nazi Priests, and the Disappearance of Adolf Hitler, Lake Worth, Florida: Ibis, 2012, ISBN 9780892541706ISBN 9780892541706, n.p.
↑  Loftus and Aarons, p. 46.
↑  Pete Carey, "Ex-Nazi's brilliant U.S. career strangled in a web of lies", San Jose Mercury News, November 20, 1981, online at For the Record Supplemental
↑  File: US District Court, Eastern District of California; Civil Action No. 81-308 MLS
↑  "Report: Gov't Allowed Nazi Criminals into U.S." CBS News, 22 November 2010.
↑  Associated Press, "Accused of Being Nazi, He'll Fight US Charges", The Boston Globe, 28 May 1981.
↑  AP, "Otto von Bolschwing; Ex-Captain in Nazi SS", הניו יורק טיימס, 10 March 1982
↑  "Austrian who helped Allies died in disgrace as accused Nazi", Chicago Tribune, 9 November 1982 (subscription required).
| --- | --- |
בקרת זהויות :  GND: 1029827508  ISNI: 0000 0004 0012 4476  VIAF: 295821931   WorldCat (עם VIAF): 295821931
רונן פארק

| --- | --- |

 לידה:  8 באוגוסט 1998 (בן 26) פורינגלנד, הממלכה המאוחדת 
 מוקד פעילות:  הממלכה המאוחדת 
 תקופת הפעילות:  מ-2011 
 מקום לימודים:  Framingham Earl High School 
 סוגה:  מוזיקת פופ 
 שפה מועדפת:  אנגלית 
 www.ronanparke.com
 פרופיל ב-IMDb
 
רונן פארק (באנגלית: Ronan Parke; נולד ב-8 באוגוסט 1998) הוא זמר אנגלי, שהגיע למקום השני בעונה החמישית של Britain's Got Talent.
ראשית חייו

רונן פארק נולד למגי וטרבור פארק בפורינגלנד (אנ'), נורפוק, הממלכה המאוחדת. יש לו אח גדול יותר, דקלן. שחקן העבר של נוריץ' סיטי, בראיין גאן, הוא קרוב משפחה של פארק. בתו של גאן עזרה לפארק להביא את טופס הבקשה שלו ל-Britain's Got Talent. פארק לקח מספר שיעורי שירה בעיר הולדתו לפני שהגיש את מועמדותו לתוכנית.
פארק למד בבית הספר התיכון ארלינג פרמינגהם בנורפוק. הוא מגדיר את עצמו כהומו.
קריירה

כשהיה בן 12, פארק ביצע את "Feeling Good" באודישן ל-Britain's Got Talent בלונדון מול השופטים אמנדה הולדן, מייקל מקינטייר (אנ') ולואיס וולש (שהחליף את דייוויד הסלהוף). הוא זכה לביקורות נלהבות לאחר הופעתו וקיבל שלושה קולות "כן" ועבר לסיבוב הבא, כאשר וולש הכריז כי פארק "הוא זה שינצח". לאחר שידור האודישן שלו בתוכנית האודישנים השלישית ב-30 באפריל 2011, נהיה פארק במהרה לחביב ההימורים לזכות בתוכנית.
פארק הופיע בפעם השנייה בתוכנית במהלך חצי הגמר ב-30 במאי 2011. הוא ביצע את הסינגל "Make You Feel My Love" של בוב דילן. לאחר הופעתו הוא זכה לשבחים מכל ארבעת השופטים דייוויד הסלהוף (שלא נכח באודישן של פארק), מקינטייר, הולדן וסיימון קאוול. פארק זכה לההצבעה הציבורית הגבוהה ביותר בלילה, והעפיל אוטומטית לגמר.
בגמר שנערך ב-4 ביוני 2011, פרק ביצע את "Because of You" של קלי קלרקסון, וזכה לתשואות מהקהל והשופטים, ששוב העניקו לו שבחים על הביצוע החזק שלו לשיר. לואי וולש, שנכח בגמר בקהל, התייחס לקאוול וגם שיבח את פארק באומרו: "הוא גרם לשערות לעמוד על עורפי". עם זאת, פארק הגיע למקום השני, אחרי ג'אי מקדואל (אנ'), בהפרש של 2.6% מהקולות.
ביוני 2011, פארק הופיע בסיבוב ההופעות Britain's Got Talent Live Tour 2011. במהלך סיבוב ההופעות, פארק שר את כל שלושת השירים שהופיע בתוכנית, כאשר באחד מהם ("Make You Feel My Love"), הוא שיתף פעולה עם הפסנתרן פול גבבג'ה.
ב-2011, הוא הוחתם אצל סוני מיוזיק אנטרטיינמנט וסייקו אנטרטיינמנט. ב-24 באוקטובר 2011, הוא הוציא את אלבום האולפן הראשון שלו, Ronan Parke,.
ב-28 ביולי 2011, הוא הוציא גרסת כיסוי אקוסטית לסינגל "The Edge of Glory" של ליידי גאגא. ב-10 באוגוסט 2011, הוא הוציא גרסת כיסוי אקוסטית לסינגל "Make You Feel My Love" של בוב דילן. ב-6 בספטמבר 2011, הוא הוציא גרסת כיסוי אקוסטית לסינגל "Jar of Hearts" של כריסטינה פרי.
ב-14 בספטמבר 2011, הוא הוציא גרסת כיסוי לסינגל "A Thousand Miles" של ונסה קרלטון (אנ').
ב-24 באוקטובר 2011, הוא הוציא את אלבום האולפן הראשון שלו, Ronan Parke.‏ האלבום הגיע, בשיאו, למקום ה-22 במצעד האלבומים הבריטי.
ב-2012, הוא עזב את חברת התקליטים שלו, והוחתם אצל AD רקורדס. ב-6 באוגוסט 2012, הוא הוציא את הסינגל "We Are Shooting Stars". מאוחר יותר, הוא הוציא, בשיתוף פעולה עם לוסיאל ג'ונס, את הסינגל "Not Alone This Christmas".‏
ב-31 בדצמבר 2012, הוא ביצע את "Feeling Good" ב-CCTV New Year's Gala (אנ').‏ ביולי 2012, הוא הוציא את הסינגל "Move". בינואר 2014, הוא הוציא את הסינגל "Defined".
ב-2014, הוא עזב את AD רקורדס.
ב-2017, הוא הוחתם אצל Entertainment Management Limited.‏
ב-2017–2018, פארק שיחק בתפקיד הראשי במחזה פנטומימה בבית המשפט לזכר צ'שייר בנורת'וויץ' (אנ').‏ הוא היה מועמד בקטגוריית האמן העולה בפרסי הפנטומימה הבריטים של 2018.
ב-27 ביולי 2018, הוא הוציא את המיני-אלבום הראשון שלו, No Love (Like First Love).‏
ב-9 בנובמבר 2018, הוא הוציא את אלבום האולפן השני שלו, Found My Way.‏
ב-23 בנובמבר 2018, הוא הוציא את הסינגל "Cheers".‏
ב-2019, הוא עזב את Entertainment Management Limited.
דיסקוגרפיה > אלבומי אולפן

2011: Ronan Parke
2018: Found My Way
דיסקוגרפיה > מיני-אלבומים

2018: No Love (Like First Love)
הבית הגדול בליטייני

| --- | --- |

 מידע כללי
 סוג:  בניין 
 מיקום:  סנקט פטרבורג 
 מדינה:  רוסיה 
 הקמה ובנייה
 תקופת הבנייה:  ?–1931
 תאריך פתיחה רשמי:  1931 
 אדריכל:  Noi Trotsky, אלכסנדר גגלו, Andrei Ol 
 סגנון אדריכלי:  קונסטרוקטיביזם 
 
 קואורדינטות:  59°56′55″N 30°20′57″E﻿ / ﻿59.9485°N 30.3492°E﻿ / 59.9485; 30.3492
 he
 
הבית הגדול הוא השם הלא רשמי של בניין מינהלי בסנקט פטרבורג בשדרות ליטייני, שנבנה בראשית שנות השלושים כדי לשמש את הסניף המקומי של הנ.ק.ו.ד.. המבנה הפך לסמל לתקופת הטיהורים בתקופת סטלין.
כיום, הבניין משמש כמטה הסניף העירוני של שירות הביטחון הפדרלי של הפדרציה הרוסית. מאז 2001 נכלל הבית הגדול ברשימת האובייקטים למורשת היסטורית ותרבותית בעלי חשיבות לאומית.
היסטוריה

בשנים 1931–1932, באתר עמד בניין בית המשפט המחוזי שנשרף בשנת 1917, ביוזמתו של קירוב, הוחלט להקים מבנה מנהלי עבור המשטרה החשאית. אבן הפינה הונחה בשנת 1931, הוא נפתח ב-7 בנובמבר 1932. אדריכלי הבניין היו אלכסנדר גגלו, אנדריי אול ונוי טרוצקי. בשנת 1934 בניית המתחם הסתיימה. השטח הכולל של הבניין הוא כ-45 מ"ר והוא הוכלל 1345 חדרים.
קומפלקס הבניינים בבעלות נ.ק.ו.ד. כולל גם את "בית אישורי כניסה" בפרוסקט ליטייני 6, שנבנה על ידי בצפלוב בשנות השלושים. באתר של סרז'בסקי והבניין הישן של בית הסוהר של הצאר - בית המעצר הזמני (DPZ) - שכונה "שפלרקה", שנמצא ברחוב שפלרנאיה. שימש את המשטרה, המפלגה ומשרד התובע.
הערות שוליים

↑  Ирина Никитина. (2012-11-06). "«Большой дом» на Литейном отмечает 80-летие". // baltinfo.ru. אורכב מ-המקור ב-2013-06-11. נבדק ב-2013-06-11.
↑  Военный инженер Е. А. Яковлев. От форта № 7 до Карельского укрепленного района (с 1:09:09)
↑  "Бoльшой дом". // peterburg.biz. נבדק ב-2013-06-10.
מראה מגשר ליטייני
מבט מגדת פטרובסקאיה, תאורת לילה (12.30.2014)
יחידה 747

יחידה 747 היא יחידת בילוש ומודיעין השייכת למרחב נתב"ג של מחוז מרכז במשטרת ישראל. זוהי יחידה מבצעית ומסווגת שייעודה העיקרי הוא תפיסת בלדרי סמים ואיתור ויירוט משלוחי סמים המיובאים מחוץ לישראל במטרה להפיצם בישראל.
כמו כן עוסקת היחידה בנושא הברחת נשק ואמל"ח אחר, הברחת בעלי חיים מוגנים ועובדת בשיתוף פעולה מלא מודיעיני ומבצעי עם יחידות אחרות של משטרת ישראל בפרט ומערכת הביטחון והאכיפה בכלל.
בנוסף, משמשת היחידה כ-"אגרוף הברזל" של המרחב וככוח מענה איכותי ראשוני לכל אירוע חריג ובכלל זה אירועים פליליים ואזרחיים חריגים בתחומי המרחב כדוגמת מצבי חירום תעופתיים ומסייעת בנוסף גם לאחר הגעת כוחות ייעודיים בהתאם לאופי האירוע.
היחידה היא יחידת בילוש, והמשרתים בה הם בלשים של משטרת ישראל.
הערות שוליים

↑  שמעון איפרגן, ‏"האח הגדול" של נתב"ג: "השוטרים רואים הכל", באתר ‏מאקו‏, 11 באוגוסט 2022
↑  סוכלה הברחת עשרות נחשים ולטאות כוח לישראל, באתר ynet, 16 בספטמבר 2024
דיוויזיית הפאנצרגרנדיר אס אס ה-23

| --- | --- |

סמל הדיוויזיה
 פרטים
 מדינה:  גרמניה הנאצית גרמניה הנאצית
 שיוך:  אס אס אס אס
 סוג:  דיוויזיה
 אירועים ותאריכים
 תקופת הפעילות:  פברואר 1941 – מאי 1945 (כ־4 שנים)
 מלחמות:  מלחמת העולם השנייה המצור על לנינגרד  מבצע בגרטיון
דיוויזיית הפאנצרגרנדיר אס אס ה-23 הולנד (בגרמנית: 23. SS-Freiwilligen-Panzergrenadier-Division Nederland) הייתה דיוויזיית פאנצרגרנדיר (חיל רגלים ממוכן) של הואפן אס אס, כחלק מצבא גרמניה הנאצית במהלך מלחמת העולם השנייה. הדיוויזיה הורכבה ממתנדבים הולנדים. הדיוויזיה לחמה בחזית המזרחית במלחמה והשתתפה במצור על לנינגרד ובמבצע בגרטיון.
פעילות הדיוויזיה

בינואר 1942 הגיעה הדיוויזיה לאזור נהר וולקוב והשתתפה בקרבות מול הצבא האדום. ביוני אותה שנה הועברה היחידה צפונה ולקחה חלק במצור על לנינגרד.
באפריל 1943 הוסבה הדיוויזיה לדיוויזיה ממוכנת, ובספטמבר 1943 הועברה ליוגוסלביה, שם נלחמה בפרטיזנים. בדצמבר 1943 הוחזרה היחידה לחזית המזרחית.
ב-22 ביוני 1944 החלו הסובייטים במבצע ברגטיון. הדיוויזיה נסוגה לקו טננברג יחד עם שאר הצבא הגרמני, ספגה אבדות כבדות, והוצאה מן החזית. בהמשך 1944 הועברה היחידה ללטביה. מפקד הדיוויזיה, יורגן וגנר, הורה על הוצאה להורג של אזרחים בתגובה להתקפות של פרטיזנים על כוחות הדיוויזיה.
בתחילת 1945 הגיעה היחידה חזרה לגרמניה, שם הגנה על אזור הנהר אודר. באפריל 1945 עברה ההתקפה הסובייטית בין שני הרגימנטים של הדיוויזיה ופיצלה אותה. רגימנט אחד העדיף להיכנע לכוחות האמריקאים שנמצאו ממערב, ואילו השני הושמד לגמרי בקרבות. יורגן וגנר, מפקד הדיוויזיה, נמצא אשם בפשעי מלחמה והוצא להורג ביוגוסלביה בשנת 1947.
מפקדים

הרברט גארט (נובמבר 1941 - פברואר 1942)
אוטו רייך (פברואר 1942 - אפריל 1942)
ארווד טורמן (אפריל 1942 - ?)
יוזף פיצטום
יורגן וגנר (20 באפריל 1944 - 1 במאי 1945)
המשרד להגנת החוקה (הונגריה)

| --- | --- |
 סמל הארגון הוא ציפור הטורול המחזיקה בחרב, מעל מגן הפסים העתיק של הונגריה ועליו מוטו הארגון: "המולדת לפני הכל!"
 A haza minden előtt! 
 מידע כללי
 מדינה:  הונגריה 
 תאריך הקמה:  2010 
 מטה מרכזי:  בודפשט 
 www.ah.gov.hu
 קואורדינטות:  47°27′59″N 19°02′41″E﻿ / ﻿47.466494°N 19.044659°E﻿ / 47.466494; 19.044659
 he
 
המשרד להגנת חוקה (בהונגרית: Alkotmányvédelmi Hivatal, בראשי תיבות AH) הוא השירות הלאומי לביטחון פנים של הונגריה וסוכנות המודיעין, המוכר בשמו ההונגרי הקודם Nemzetbiztonsági Hivatal (בעברית המשרד לביטחון לאומי, שהיה שם הארגון בשנים 1990–2010).
תפקידיו העיקריים הם מודיעין, מלחמה בשחיתות, ביטחון כלכלי, מאבק בפשע המאורגן וטיפול באיומים פנימיים.
המשרד הוקם בשנת 2010.
היסטוריה

הארגון הוקם כיורש המשרד לביטחון לאומי שהוקם בשנת 1990 כיורש למחלקה השנייה (סיכול ריגול) ולמחלקה השלישית (ביון) של משרד הפנים ההונגרי, שפעלו כשירות הביטחון הפנימי משנת 1962 ועד 1990, כיורשי המשטרה החשאית ההונגרית.
משנת 2010 הארגון אורגן מחדש ושינה את שמו והוא פועל מאז כגוף עצמאי לענייני ביטחון פנים.
זכויות להט"ב בשווייץ

| --- | --- |

שווייץ
 מעמד בחוק:  חוקי בז'נבה, טיצ'ינו, וו וואלה מאז 1798, חוקי בפריסה ארצית מאז 1942
 טרנסג'נדריות:  ישנה הכרה בשינוי מגדר, אין חיוב להעברת ניתוח מאז 2022
 שירות צבאי:  לסביות, הומואים וביסקסואלים מוצהרים רשאים לשרת, שירות צבאי של טרנסג'נדרים נדון בכל מקרה לגופו מאז 2013
 הגנה מפני אפליה:  הגנה מוחלטת מפני אפליה על רקע נטייה מינית
 זכויות משפחה
 הכרה בזוגיות חד־מינית:  שותפויות רשומות מוכרות מאז 2007, נישואים חד-מיניים החל מ-1 ביולי 2022
 אימוץ:  ישנה הכרה באימוץ משותף על ידי זוגות חד מיניים החל מ-1 ביולי 2022
 
 הצבעה על הצהרת האו"ם:  בעד
זכויותיהם של לסביות, הומואים, טרנסג'נדרים וביסקסואלים (להט"ב) בשווייץ מוגדרות בין המתקדמות ביותר בעולם. חקיקה המכשירה נישואים חד מיניים, אימוץ משותף על ידי זוגות חד מיניים וגישה להפריה חוץ גופית עבור זוגות לסביות במדינה, הועברה ברוב של 64% מצביעים במשאל עם אשר התקיים ב-26 בספטמבר 2021 ועתידה להיכנס לתוקף ב-1 ביולי 2022.
פעילות הומוסקסואלית בין מבוגרים בהסכמה הפכה לחוקית בשווייץ מאז 1942 אם כי גיל ההסכמה בין זוגות הומוסקסואלים להטרוסקסואלים הושווה ל-16 שנים רק במאי 1992 בעקבות משאל עם. ישנה הכרה חוקית במערכות יחסים חד מיניות בשווייץ בהגדרת שותפויות רשומות מאז 2007 בעקבות קיום משאל עם גם כן אשר נערך ביוני 2005. הליך משפטי לרישום שינוי מגדר לאחר העברת ניתוח להתאמה מגדרית בוצע בשנת 1993, אם כי מאז 2010, הרשויות החלו להכיר ברישום שינוי מגדר ללא כל דרישה להעברת ניתוח. מינואר 2022, שינוי מגדר במסמכי זהות על ידי "הגדרה עצמית" נכנסו לתוקף ברחבי שווייץ. החוקה השווייצרית משנת 1999 (סעיף 8) מבטיחה יחס שווה בפני החוק, תוך ציון "אורח חיים" כאחד הקריטריונים המוגנים מפני אפליה אשר עשוי לכלול הגנה חוקתית עבור אזרחי להט"ב. מספר סוגיות הנוגעות לאפליה מטעם מניעים הומופובים הוגדרו כעבירות פליליות מאז קיום משאל עם בנושא בפברואר 2020.
הקבוצות הגדולות ביותר לקידום זכויות להט"ב בשווייץ הן: "Lesbenorganisation Schweiz" (מאז 1989), "Pink Cross for LGBT rights" (מאז 1993) ו-"Transgender Network Switzerland" (מאז 2010). ארגון האינטרסקס הראשון בשווייץ הוא "Zwischengeschlecht".
מעמד בחוק

פעילות הומוסקסואלית בהסכמה הפכה לחוקית בפריסה ארצית בשטחי שווייץ בשנת 1942 עם הנהגת קוד פלילי לאומי חדש. בעבר, חלק מהקנטונים של שווייץ העבירו אי-הפללה בקשר לקיום פעילות הומוסקסואלית בהסכמה לפני כניסת הקוד הפלילי החדש בהם: ז'נבה, טיצ'ינו, וו וואלה מאז 1798 על ידי אימוץ קוד נפוליאון.
גיל ההסכמה הגבוה יותר עבור זוגות הומוסקסואלים אשר הוגדר כ-20 שנים במקום 16 שנים עבור זוגות הטרוסקסואלים בוטל על ידי רפורמה בחוק הפלילי בשנת 1992 והושווה ללא התייחסות לנטייה מינית או מגדר על ידי קיום משאל עם לאומי ב-17 במאי 1992 בו כ-73% מהמצביעים קיבלו את הרפורמה בחקיקה הפדרלית בנושא עבירות מין, כולל ביטול כל אפליה נגד הומוסקסואליות בחוק העונשין. סעיף 187 לחוק הפלילי קבע כי גיל ההסכמה הכללי לפעילות מינית בשווייץ הוא 16 שנים.
הכרה במערכות יחסים חד מיניות

שותפויות רשומות מוכרות בשווייץ על פי חוק עבור זוגות חד מיניים בלבד מאז 1 בינואר 2007, אז נכנס לתוקף חוק השותפות הרשומה. לפני כן, הקנטונים ז'נבה, פריבור, נשאטל וציריך כבר אפשרו הכרה בשותפויות רשומות אלו בשטחם. בשנת 2007, דווח כי אחד מכל עשרה איחודים בין בני זוג בקנטון של ציריך היו שותפויות רשומות.
סקר אשר נערך בנובמבר 2020 על ידי "gfs group" מצא כי 82% מהנשאלים תמכו "בעוצמה" או "במידת מה" בחקיקת נישואים חד מיניים, 17% התנגדו ו-1% הוגדרו כלא החלטיים, בעוד 72% תמכו במתן גישה לאימוץ משותף על ידי זוגות חד מיניים ו-70% תמכו במתן גישה לטכנולוגיית רבייה מסייעת (הפריה חוץ גופית) לזוגות לסביות. נישואים חד מיניים אושרו במשאל עם ב-26 בספטמבר 2021. 64.1% מהמצביעים תמכו בתיקון לקוד האזרחי שהתיר נישואים חד מיניים, אימוץ משותף על ידי זוגות חד מיניים וכן גישה להפריה חוץ גופית לזוגות לסביות. התיקון עתיד להיכנס לתוקף ב-1 ביולי 2022.
מקור התיקון בהצעת חוק של חברת הפרלמנט קתרין ברטשי, להכשרת נישואים חד מיניים. ב-18 בדצמבר 2020, בית המחוקקים הפדרלי אימץ חקיקה מתאימה, המספקת גם גישה להפריה חוץ גופית לזוגות לסביות. הצעת החוק הייתה כפופה לקיום משאל עם לאחר שמפלגת האיחוד הפדרלי הדמוקרטי של שווייץ, אשר כללה נציג אחד במועצה הלאומית, אספה 61,027 חתימות עבור כפיית קיומו בנושא. בשיטת הדמוקרטיה הישירה למחצה של שווייץ, משאל על בנוגע לחקיקת הצעת חוק מתקיים אם מתנגדיה אוספים כ-50,000 חתימות בדרישה לכפייתו בתהליך חקיקתה בתוך שלושה חודשים.
הכרה במערכות יחסים חד מיניות > קהילות דתיות

ביוני 2019, הנשים הפרוטסטנטיות של שווייץ הודיעו על תמיכתן בחקיקת נישואים חד מיניים וטכנולוגיית רבייה מסייעת לזוגות לסביות. באותו החודש, האיחוד השווייצרי של נשים קתוליות הביע את תמיכתו בהנהגת נישואים חד מיניים וטכנולוגיית רבייה מסייעת לזוגות לסביות גם כן. בנובמבר 2019 הצביעה הכנסייה הפרוטסטנטית של שווייץ בעד הנהגת נישואים אזרחיים לזוגות חד מיניים. באוגוסט 2020 הצביעה הכנסייה הקתולית העתיקה בשווייץ בעד ביצוע נישואים חד מיניים בכנסיות שלה.